ജന ജാഗ്രതാ സമിതി ചേരുന്നു കൊട്ടാരക്കര: വെട്ടിക്കവല ഗ്രാമ പഞ്ചായത്തിന്റെ യും കേരള വനം വന്യജീവി വകുപ്പിന്റേയും സംയുക്ത ആഭിമുഖ്യത്തില് ജനജാഗ്രതാ സമിതി ചേരുന്നു. സദാനന്ദപുരം ഗവ.ഹൈസ്കൂള് ഓഡിറ്റോറിയത്തില് ഞായറാഴ്ച മൂന്നിനാണ് യോഗം. പ്രദേശത്തെ കര്ഷകരുടെ കാര്ഷിക വിളകള് നശിപ്പിക്കുന്ന പന്നി അടക്കമുള്ള ക്ഷുദ്ര ജീവികളെ ഉന്മൂലനം ചെയ്യുക എന്ന ലക്ഷ്യത്തോടുകൂടിയാണ് ഈ സമിതി കൂടുന്നത്. യോഗത്തില് ഗ്രാമപഞ്ചായത്ത് പ്രസിഡന്റ് സഞ്ജയ് കുമാര്, ജനപ്രതിനിധികളായ എം പി സജീവ്, പഞ്ചായത്ത് വൈസ് പ്രസിഡന്റ് സുജാ സജി, അംഗങ്ങളായ ബിന്ദു പ്രസാദ്, രാമചന്ദ്രന്പിള്ള, രതീഷ് അഞ്ചല്, റെയ്ഞ്ച് ഫോറസ്റ്റ് ഓഫീസര് വി സജു, വനം ഉദ്യോഗസ്ഥര്, വില്ലേജ് ഓഫീസര്, പഞ്ചായത്ത് ഉദ്യോഗസ്ഥര് എന്നിവര് പങ്കെടുക്കുമെന്ന് പഞ്ചായത്തധികൃതര് അറിയിച്ചു.